Kar vprašajte druge košarkarje, kako je napadati, izpolnjevati trenerjeva navodila, ko ti nasproti stoji 211 centimetrov visoki Giannis Antetokounmpo, grški čudak ali 'freak', kot ga imenujejo v NBA. Njegov razpon rok je še bolj zastrašujoč – 221 centimetrov, kar pomeni, da lahko brez posebnega napora blokira vsak met, ustavi vsak poskus napada. Zadeti čez njega ali prodreti mimo njega je skoraj nemogoče. V severnoameriški ligi je to letos demonstriral Luka Dončić s svojim značilnim metom 'stepback trojko' in požel vzklike in navdušenje prisotnih nasprotnih navijačev.